কোনও সন্দেহ নেই, ক্রিকেট অস্ট্রেলিয়ার উপর নিষেধাজ্ঞা তোলা নিয়ে যথেষ্ট চাপ সৃষ্টি করেছে অস্ট্রেলিয়ান ক্রিকেটার্স ইউনিয়ন। তাদের বক্তব্য, যথেষ্ট শাস্তি ভোগ করেছেন অভিযুক্ত ক্রিকেটাররা। কেভিন রবার্টস বলছেন, 'ক্রিকেটারদের ইউনিয়নের বক্তব্য আমাদের কাছে এসে পৌঁছেছে। ব্যাপারটা বোর্ডকে উদ্দেশ্য করে বলা হয়েছে। বোর্ড ক্রিকেটারদের ইউনিয়নের দাবি যথাযথ গুরুত্ব ও সম্মান দিয়ে বিবেচনা করছে।' প্রসঙ্গত, গত মার্চে দক্ষিণ আফ্রিকার বিরুদ্ধে কেপ টাউন টেস্টের সময় বল বিকৃতি করার অভিযোগে এক বছর ক্রিকেট থেকে নির্বাসিত হন তৎকালীন অজি অধিনায়ক স্টিভ স্মিথ ও সহ-অধিনায়ক ডেভিড ওয়ার্নার। ওপেনিং ব্যাটসম্যান ক্যামেরন ব্যানক্রফ্টকে দেওয়া হয় নয় মাসের নির্বাসন। এর ফলে অস্ট্রেলিয়ার ঘরোয়া টুর্নামেন্ট শেফিল্ড শিল্ড ও বিগ ব্যাশ টি-টোয়েন্টি লিগেও খেলার অধিকার নেই স্মিথদের।